Ansiktskranie

Ansiktskraniet, ansiktsskjelettet eller vicerokraniet er den delen av hodeskallen som ikke er hjernekassen, det vil hos mennesker si fra alle strukturene fra neserota og nedover. Hos fisk utgjør ikke skalletaket en sammensatt enhet, og ansiktskraniet utgjør en serie separate beinelementer.

Elementene i ansiktskraniet er:
 Kinnbeinet (os zygomaticum)
 os maxillare og os premaxillare, hos primater vokst sammen til overkjevebeinet (maxilla)
 Underkjevebeinet (mandibula)
 Nesebeinet (os nasale)
 Neseskillebeinet/plogbeinet (vomer)
 Tårebeinet (os lacrimale)
 Nedre nesemusling (concha nasalis inferior)
 Ganebeinet (os palatinum)

Knoklene i mellomøret regnes noen ganger til anskitskraniet:
 Hammeren (malleus)
 Ambolten (incus)
 Stigbøylen (stapes)

Ansiktskraniet dannes under fosterutviklingen fra gjellebuene og tilstøtende hudbein hos de tidlige fosteret.

Referanser

Anatomi